
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI
în intervalul 29.09.2026, ora 08:00 – 30.09.2026, ora 08:00


I. SITUAŢIA HIDROMETEOROLOGICĂ
1. Situaţia şi prognoza hidrologică pe râurile interioare şi Dunăre din 30.09.2026, ora 07:00
RÂURI
Debitele au fost relativ staționare, exceptând cursul superior al Prutului, unde au fost în ușoară scădere.
Debitele se situează sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Arieș, Târnava Mică, Timiș, Bârzava, Moravița, Caraș, Nera, Cerna, Jiu, Suceava, Rm. Sărat, Bârlad, cursurile superioare ale Moldovei, Putnei, cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Oltului, Argeșului, Bistriței, Trotușului și pe râurile din Dobrogea.
Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare, exceptând cursul superior al Prutului, unde vor fi în scădere.
Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
Debitul la intrarea în țară (secțiunea Baziaș) în intervalul 29 – 30.09.2026 a fost în ușoară scădere, având valoarea de 1350 m3/s, sub media multianuală a lunii septembrie (3800 m3/s). 
În aval de Porțile de Fier debitele au fost în scădere pe sectorul Gruia – Giurgiu şi relativ staționare pe sectorul Olteniţa – Tulcea.
Debitul la intrarea în țară (secțiunea Baziaș) va fi staționar (1350 m3/s).
În aval de Porțile de Fier debitele vor fi în scădere pe sectorul Gruia – Călărași și relativ staționare pe sectorul Cernavodă – Tulcea.

2. Situaţia meteorologică în intervalul 29.09.2026, ora 09:00 –30.09.2026, ora 06:00
ÎN ŢARĂ
Valorile termice diurne s-au situat peste mediile multianuale specifice datei (abateri pozitive de 4...6 grade) în vestul, nord-vestul și parțial în centrul și sud-vestul țării, unde și vremea a fost predominant frumoasă, cu cer mai mult senin. În restul zonelor temperaturile au fost apropiate de cele normale pentru această dată, iar cerul a prezentat înnorări temporare, mai ales pe parcursul zilei. Vântul a suflat slab și moderat, cu intensificări temporare ziua în Dobrogea, în zona Carpaților de Curbură și la altitudini mari în nordul Carpaților Orientali (viteze de 45...65 km/h), în sudul și estul Munteniei (viteze de 45...55 km/h) și în sudul Moldovei (viteze de 40...45 km/h). Temperaturile maxime s-au situat între 18 grade la Joseni și Întorsura Buzăului și 27 de grade la Holod, Jimbolia, Banloc și Moldova Nouă, iar la ora 6 se înregistrau valori termice între -1 grad la Toplița și Miercurea Ciuc și 17 grade la Dumbrăvița de Codru, Oravița și Sulina. Izolat în depresiunile Carpaților Orientali s-a semnalat ceață.
Observații: de ieri de la ora 06 au fost în vigoare 6 atenționări cod galben pentru fenomene meteorologice periculoase imediate pentru intensificări ale vântului, 3 emise de către SRPV Constanța și 3 emise de CNPM București pentru Muntenia.

LA BUCUREŞTI
Vremea s-a menținut normală din punct de vedere termic. Cerul a prezentat înnorări pe parcursul zilei, iar noaptea a devenit variabil. Vântul a sufla slab și moderat, temporar cu intensificări în orele după-amiezii, cu rafale de 35...45 km/h. Temperatura maximă a fost de 23 de grade la Afumați și Băneasa și de 24 de grade la Filaret, iar la ora 6 se înregistrau 12 grade la Băneasa, 13 grade la Afumați și 15 grade la Filaret.

3. Prognoza meteorologică în intervalul 30.09.2026, ora 09:00 –01.10.2026, ora 09:00
ÎN ŢARĂ
Vremea va fi în general frumoasă. Cerul va fi variabil în regiunile sudice și estice, temporar cu înnorări pe litoral unde izolat va ploua slab (cantități de apă de 1...3 l/mp), iar în rest va fi mai mult senin. Vântul va sufla slab și moderat, cu intensificări mai ales pe parcursul zilei, în sudul Moldovei, Dobrogea, jumătatea estică a Munteniei, în general cu viteze de 40...50 km/h, precum și în zona Carpaților de Curbură, unde rafalele vor fi de 55...65 km/h. Temperaturile maxime se vor situa peste mediile multianuale specifice acestei perioade în vest și apropiate de normal în rest, astfel la nivelul întregii țări vor fi de la 17 grade în estul Transilvaniei și zona deluroasă din centrul Moldovei, până la 26 de grade în Banat și Crișana. Temperaturile minime, vor caracteriza o noapte rece, mai ales în jumătatea de nord a teritoriului, și vor fi cuprinse între -2 grade în depresiunile Carpaților Orientali, unde se va forma brumă și 14 grade pe litoral. Dimineața și noaptea, izolat, va fi ceață îndeosebi în depresiuni.

LA BUCUREŞTI
Vremea va fi frumoasă și apropiată de normalul termic al datei. Cerul va fi variabil, iar vântul va sufla slab și moderat cu intensificări temporare după-amiaza (viteze de 35...40 km/h). Temperatura maximă va fi de 22...23 de grade, iar cea minimă de 6...9 grade.

II. CALITATEA APELOR
1.	Pe fluviul Dunărea
[bookmark: _Hlk218967258]Nu au fost semnalate evenimente deosebite.

2.	Pe râurile interioare
Administrația Națională „Apele Române” informează că, în data de 29.09.2026, la ora 13:30, a fost semnalată o posibilă poluare accidentală a cursului de apă Valea Șoimului, în zona orașului Aleșd, județul Bihor. Apa prezenta o culoare gălbuie și un miros puternic. Nu a fost observată mortalitate piscicolă. Echipa de intervenție în caz de poluare a ABA Crișuri s-a deplasat în teren pentru efectuarea verificărilor. Au fost prelevate trei probe de apă. Se va reveni cu informații.

3.	Pe Marea Neagră
Nu au fost semnalate evenimente deosebite.

III. CALITATEA MEDIULUI
1. În domeniul aerului
Agenţia Naţională pentru Mediu și Arii Protejate informează că, din rezultatele analizelor efectuate pentru data de 28.09.2026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).
Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

2. În domeniul solului şi vegetaţiei
[bookmark: _Hlk187234031]Garda Forestieră Râmnicu Vâlcea informează despre producerea, în data de 13.09.2026, la ora 16:00, a unui incendiu de litieră pe raza Ocolului Silvic Drobeta-Turnu Severin, în zona localităţii Podeni, judeţul Mehedinți. A fost afectată o suprafață de 33,0 ha în fond forestier proprietate publică a statului. Incendiul a fost stins în data de 25.09.2026, la ora 18:00, de către personalul silvic, pompieri și cetățeni. Nu se cunosc cauzele producerii incendiului.

3. În domeniul supravegherii radioactivităţii mediului
Nu au fost semnalate evenimente deosebite.

4. În municipiul Bucureşti
Nu au fost semnalate evenimente deosebite.

